La situació de l’apartament era molt convenient, el pis es trobava a dos carrers d’una parada de busos que portaven al centre i a 5-6 carrers del metro. A la tornada els busos et deixen a un carrer per sota, així que és fàcil moure’s per la ciutat. L’allotjament era millor del que esperavem! Estava net i adequat, simplement mencionar que no hi ha ni microones ni forn, a més que hi ha els estris de cuina justos per una estada de pocs dies. Només hem tingut dos “problemes”, un era que la pica de la cuina (específicament sota, on hi ha el cubell de les escombreries) feia pudor (olor a claveguera) i que si et vols dutxar pel matí (de 8 a 9 aprox.) l’aigua calenta no arribava bé, sinó que era tèbia tirant a freda. En canvi, quan ens hem dutxat a la tarda no hi ha hagut problema i l’aigua sortia perfectament calenta. Suposem que l’escalfador deu ser compartit amb altres pisos i per això “es gasta”. No obstant això la resta de l’estada ha estat perfecte! Ens hem comunicat de forma ràpida i eficaç en tot moment amb l’amfitrió i hem estat molt a gust al seu pis!